Ки Сунг-јуенг

Ки Сунг-јуенг (корејски:기성용) роден на 24 јануари 1989 година) — јужнокорејски фудбалер, играч од средниот ред на ФК Сеул и поранешен репрезентативец на Јужна Кореја (2008-2019).

Технички одлики
Познат е по неговата визија во играта, техника, долгите додавања и одличниот удар, како и одличното изведување на слободните удари.

Кариера
Клупска кариера
Ки ја започнал својата кариера во екипата на ФК Сеул, пред да се пресели во шкотскиот Селтик во август 2009 година. Ки одиграл три сезони на Хемпден Парк од кои посебно добра за него била последната (2011-12) во која бил еден од најдобрите играчи на Селтик и еден од најзаслужните за освојувањето на Шкотската Премиер лига. Сезоната ја завршил со 30 првенствени настапи и 6 гола. Во летото 2012, Ки направил трансфер во Свонзи Сити членот на Англиската Премиер лига за сума од околу 6 милиони фунти, потпишувајќи тригодишен договор со велшкиот клуб.

Во првата сезона во Свонзи, Ки го освоил Лига купот со победата против  во финалето со 5-0, натпревар во кој тој самиот играл на за него неприродна позиција во центарот на одбраната како партнер на капитенот Ешли Вилијамс. Следната сезона тој ја поминал на заем во  каде одиграл 34 натпревари и постигнал 4 гола, пред да се врати во Свонзи и да одигра уште четири сезони за клубот од Велс. Сепак, по испаѓањето на лебедите од Премиер лигата во сезоната 2017-2018, Ки го најавил своето заминување од клубот.

Во 2018 година, по испаѓањето на Свонзи од Премиер лигата, Ки како слободен играч му се приклучил на Њукасл Јунајтед потпишувајќи со нив двегодишен договор.

На 31 јануари 2020 година, Ки и Њукасл Јунајтед споразумно го раскинале договорот. Откако станал слободен играч, тој потпишал договор до крајот на сезоната со шпанската Мајорка, со цел да му помогне на клубот во битката за опстанок во Примера Дивисион. Сепак, после само еден одигран натпревар за клубот, тој ја напуштил Мајорка пет дена пред истекот на неговиот договор.

На 21 јули 2020 година, Ки се вратил во Јужна Кореја каде потпишал за клубот во кој ја започнал својата професионална кариера, ФК Сеул.

Репрезентативна кариера
Ки е репрезентативец на Јужна Кореја од 2008 година. Пред да стане член на сениорската репрезентација тој настапувал во младинските селекции до 17 и до 20 години. Исто така тој настапувал и за Олимписката репрезентација до 23 години, и тоа на две олимпијади во 2008 и 2012, а на втората тој и неговите колеги го освоиле бронзениот медал.

Со сениорската репрезентација настапувал на Светското првенство 2010 каде неговата репрезентација била елиминирана во осминафиналето. Ки бил избран и за Светското првенство 2014 каде неговата репрезентација испаднала уште во првата фаза. Досега тој има 60 настапи за селекцијата на Јужна Кореја и 5 постигнати гола.

Титули
Клупски
 Селтик
Премиер лига : 1 
 2011-2012
Куп на Шкотска : 1 
 2010-2011

 Свонзи Сити
 Лига куп на Англија : 1 
 2012-2013

Репрезентативни
 Олимписка репрезентација на Јужна Кореја
 Летни олимписки игри: 20px Бронзен медал 2012

Поединечни
Играч на годината во К-лигата според играчите : 2009
Јужнокорејски фудбалер на годината : 2011, 2012, 2016
Играч на сезоната на Свонзи Сити : 2014-2015

 Надворешни врски 

Ки Сунг-јуенг на soccerway
Ки Сунг-јуенг на transfermarkt
Ки Сунг-јуенг на whoscored
Ки Сунг-јуенг на tuttocalciatori

Категорија:Јужнокорејски фудбалери
Категорија:Живи луѓе
Категорија:Фудбалери од Премиер Лига
Категорија:Фудбалери на ФК Селтик
Категорија:Фудбалери на АФК Свонзи Сити
Категорија:Фудбалери на ФК Сандерленд
Категорија:Фудбалери на ФК Њукасл Јунајтед
Категорија:Фудбалери на ФК Мајорка
Категорија:Фудбалери на Светско првенство 2010
Категорија:Родени во 1989 година